16.6.2023
EL
Επίσημη Εφημερίδα της Ευρωπαϊκής Ένωσης
C 214/133 Πέμπτη 19 Ιανουαρίου 2023
P9_TA(2023)0018
Προστασία των οικονομικών συμφερόντων της Ευρωπαϊκής Ένωσης — καταπολέμηση της απάτης — ετήσια έκθεση 2021 Ψήφισμα του Ευρωπαϊκού Κοινοβουλίου της 19ης Ιανουαρίου 2023 σχετικά με την προστασία των οικονομικών συμφερόντων της Ευρωπαϊκής Ένωσης — καταπολέμηση της απάτης — ετήσια έκθεση 2021 (2022/2152(INI)) (2023/C 214/13)
Το Ευρωπαϊκό Κοινοβούλιο, — έχοντας υπόψη το άρθρο 310 παράγραφος 6 και το άρθρο 325 παράγραφος 5 της Συνθήκης για τη λειτουργία της Ευρωπαϊκής Ένωσης (ΣΛΕΕ), — έχοντας υπόψη την έκθεση της Επιτροπής, της 23ης Σεπτεμβρίου 2022, με τίτλο «33η ετήσια έκθεση για την προστασία των οικονομικών συμφερόντων της Ευρωπαϊκής Ένωσης και την καταπολέμηση της απάτης — 2021» (COM(2022)0482) (Έκθεση ΠΟΣ για το 2021), — έχοντας υπόψη την έκθεση της Ευρωπαϊκής Υπηρεσίας Καταπολέμησης της Απάτης (OLAF) για το 2021 και την ετήσια έκθεση της Επιτροπής Εποπτείας της OLAF για το 2021, — έχοντας υπόψη τις γνωμοδοτήσεις της Επιτροπής Εποπτείας της OLAF αριθ.
1/2021, της 4ης Φεβρουαρίου 2021, με τίτλο «Οι συστάσεις της OLAF δεν ακολουθήθηκαν από τις αρμόδιες αρχές», αριθ.
2/2021, της 31ης Μαΐου 2021, σχετικά με τις «ρυθμίσεις συνεργασίας μεταξύ της OLAF και της Ευρωπαϊκής Εισαγγελίας», αριθ.
4/2021, της 18ης Οκτωβρίου 2021, με τίτλο «Προσχέδιο προϋπολογισμού της OLAF για το 2022» και αριθ.
5/2021, της 17ης Δεκεμβρίου 2021, με τίτλο «Ανάλυση των ερευνών της OLAF διάρκειας άνω των 36 μηνών το 2019», — έχοντας υπόψη την ετήσια έκθεση της Ευρωπαϊκής Εισαγγελίας για το 2021, η οποία δημοσιεύτηκε τον Μάρτιο του 2022, — έχοντας υπόψη το ψήφισμά του της 15ης Δεκεμβρίου 2022 σχετικά με τις υποψίες διαφθοράς από το Κατάρ και την ευρύτερη ανάγκη διαφάνειας και λογοδοσίας στα θεσμικά όργανα της ΕΕ (1), — έχοντας υπόψη τον κανονισμό (ΕΕ, Ευρατόμ) 2020/2223 της 23ης Δεκεμβρίου 2020 για την τροποποίηση του κανονισμού (ΕΕ, Ευρατόμ) αριθ.
883/2013, όσον αφορά τη συνεργασία με την Ευρωπαϊκή Εισαγγελία και την αποτελεσματικότητα των ερευνών της Ευρωπαϊκής Υπηρεσίας Καταπολέμησης της Απάτης (2) (κανονισμός OLAF), — έχοντας υπόψη την οδηγία (ΕΕ) 2019/1937 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2019, σχετικά με την προστασία των προσώπων που αναφέρουν παραβιάσεις του δικαίου της Ένωσης (3), — έχοντας υπόψη την έκθεση της Επιτροπής, του Σεπτεμβρίου του 2021, σχετικά με το έλλειμμα ΦΠΑ του 2021, — έχοντας υπόψη την οδηγία (ΕΕ) 2017/1371 του Ευρωπαϊκού Κοινοβουλίου και του Συμβουλίου, της 5ης Ιουλίου 2017, σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (4) (οδηγία ΠΟΣ), — έχοντας υπόψη την έκθεση της Επιτροπής, της 6ης Σεπτεμβρίου 2021, σχετικά με την εφαρμογή της οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου, της 5ης Ιουλίου 2017, σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (COM(2021)0536),
(1) (2) (3) (4)
Κείμενα που εγκρίθηκαν, P9_TA(2022)0448.
ΕΕ L 437 της 28.12.2020, σ.
49. ΕΕ L 305 της 26.11.2019, σ. 17.
ΕΕ L 198 της 28.7.2017, σ.
29.